rejauldu/bengali-wikipedia huggingface dataset:
ওয়াঙখেড়ে স্টেডিয়াম () ভারতের মুম্বইয়ে অবস্থিত একটি ক্রিকেট স্টেডিয়াম। এতে ৪৫,০০০ দর্শকের ধারণ ক্ষমতা আছে। অতীতে এই মাঠে অনেক হাই প্রোফাইল ক্রিকেট খেলা হয়েছে, যার মাঝে রবি শাস্ত্রী একটি ওভার ছয়টা ছয় মারা থেকে শুরু করে ২০১১ ক্রিকেট বিশ্বকাপ ফাইনাল অনুষ্ঠিত হয়, যেখানে ভারত দ্বিতীয়বারের মত ওডিআই ক্রিকেট বিশ্বকাপ জয় করে। এছাড়াও এই স্টেডিয়াম শচীন টেন্ডুলকারের আন্তর্জাতিক টেস্ট ক্যারিয়ারের ঐতিহাসিক শেষ ম্যাচের সাক্ষী।   উল্লেখযোগ্য ঘটনা   একদিবসীয় আন্তর্জাতিক   ১৯৯৬ ক্রিকেট বিশ্বকাপ এর ভারত অস্ট্রেলিয়ার গ্রুপ লিগ ম্যাচ আয়োজন করে। এই মাঠের এটিই টুর্নামেন্টের একমাত্র আয়োজিত ম্যাচ। ম্যাচে মার্ক ওয়াহ ভারতের বিরুদ্ধে তার প্রথম একদিবসীয় শতরানটি করেন।   টুয়েন্টি২০ আন্তর্জাতিক   ২০১২ সালে প্রথম আন্তর্জাতিক টি২০ ম্যাচ আয়োজন করে।  ২০১৬ আইসিসি বিশ্ব টুয়েন্টি২০-এর সেমিফাইনাল সহ বেশ কিছু গুরুত্বপূর্ণ ম্যাচ অনুষ্ঠিত হয়।  ২০১৬ সালে ক্রিস গেইল এই মাঠে ৪৮ বলে অপরাজিত ১০০ রান করে যা এই মাঠে সর্বোচ্চ ব্যক্তিগত স্কোর।  ভারত ৩ টি ম্যাচ খেলেছে। মাত্র ১টিতে জয় পেয়েছে।  রান তাড়া করে জেতার ক্ষেত্রে এই মাঠ আদর্শ। পরে ব্যাট করে চতুর্থ সর্বোচ্চ রানের স্কোরটি এই মাঠে হয়।    আইপিএল রেকর্ড   মরসুম  গড় রান  সর্বনিম্ন রানের প্রতিপক্ষ  ২০১৮  ১৮৯  চেন্নাই, কলকাতা ও হায়দ্রাবাদ    চিত্র    তথ্যসূত্র    বহিঃসংযোগ   বিষয়শ্রেণী:মুম্বই-এ খেলাধুলা বিষয়শ্রেণী:মুম্বই-এ ক্রীড়া স্থান বিষয়শ্রেণী:ভারতের স্টেডিয়াম বিষয়শ্রেণী:ভারতের ক্রিকেট মাঠ বিষয়শ্রেণী:ভারতের টেস্ট ক্রিকেট মাঠ বিষয়শ্রেণী:মহারাষ্ট্র বিষয়শ্রেণী:১৯৭৪-এ প্রতিষ্ঠিত বিষয়শ্রেণী:মুম্বইভিত্তিক ক্রিকেট বিষয়শ্রেণী:১৯৭৪-এ মহারাষ্ট্রে প্রতিষ্ঠিত বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৮৭ ক্রিকেট বিশ্বকাপের স্টেডিয়াম বিষয়শ্রেণী:১৯৯৬ ক্রিকেট বিশ্বকাপের স্টেডিয়াম বিষয়শ্রেণী:২০১১ ক্রিকেট বিশ্বকাপের স্টেডিয়াম বিষয়শ্রেণী:২০২৩ ক্রিকেট বিশ্বকাপের স্টেডিয়াম
দেশ গ্রুপ ঢাকায় অবস্থিত একটি বাংলাদেশী বৈচিত্র্যময় সম্মিলিত কোম্পানি সমষ্টি। দেশ গ্রুপের চেয়ারপারসন হলেন রোকেয়া কাদের এবং ব্যবস্থাপনা পরিচালক ওমর কাদের খান। বিদ্যা অমৃত খান গ্রুপের পরিচালক। দেশ গ্রুপ বাংলাদেশের পোশাক শিল্পের পথিকৃৎ কোম্পানি। ১৯৭৭ সালে প্রতিষ্ঠিত "দেশ গার্মেন্টস" বাংলাদেশের প্রথম শতভাগ-রপ্তানীমুখী গার্মেন্টস ছিল।   ইতিহাস  মোহাম্মদ নুরুল কাদের ১৯৭৪ সালে দেশ গ্রুপ প্রতিষ্ঠা করেছিলেন। দেশ ইন্টারন্যাশনাল লিমিটেড ১৯৭৮ সালে বৈদ্যুতিন ডিজেল ইঞ্জিনের আমদানিকারক হিসাবে প্রতিষ্ঠিত হয়েছিল। কারখানার যন্ত্রপাতির আমদানিকারক হিসাবে ১৯৭৪ সালে  টুটেলার তেল পরিষেবা প্রতিষ্ঠা করা হয়েছিল।  দেশ গার্মেন্টস একটি রফতানিমুখী পোশাক কারখানা হিসাবে ১৯৭৭ সালে প্রতিষ্ঠিত হয়। এটি ছিল বাংলাদেশের প্রথম রফতানিমুখী পোশাক কারখানা এবং বাংলাদেশের টেক্সটাইল শিল্পের পথিকৃৎ। কারখানাটি ১৯৮০-এর দশকের গোড়ার দিকে দেইয়ু থেকে পোশাকের বাণিজ্য সম্পর্কে জানতে দক্ষিণ কোরিয়ায় কর্মীদের প্রেরণ করেছিল।  দেশ এজেন্সি লিমিটেড একটি ক্লিয়ারিং এবং ফরোয়ার্ডিং এজেন্সি হিসাবে ১৯৭৮ সালে প্রতিষ্ঠিত হয়।  দেশ রিয়েল এস্টেট লিমিটেড ১৯৮০ সালে ঢাকা এবং চট্টগ্রামের নিকটে শিল্প ভূমি বিকাশকারী হিসাবে প্রতিষ্ঠিত হয়।  জেনক ইন্ডাস্ট্রিজ লিমিটেড ১৯৮৮ সালে কার্ডবোর্ড বাক্স প্রস্তুতকারক হিসাবে প্রতিষ্ঠিত হয়।  ২০০৮ সালে, এম নূরুল কাদেরের মেয়ে বিদিয়া অমৃত খান চট্টগ্রামের দেশ গার্মেন্টসের দায়িত্বে নেন। তিনি জার্মানি থেকে একজন পরামর্শক নিয়োগ করেছিলেন এবং কারখানাটি আধুনিকীকরণ করেছিলেন।   ব্যবসা   দেশ গার্মেন্টস  দেশ ইন্টারন্যাশনাল লিমিটেড  টুটেলার তেল পরিষেবা  জেনক ইন্ডাস্ট্রিজ লিমিটেড  দেশ এজেন্সি লিমিটেড  দেশ রিয়েল এস্টেট লিমিটেড   আরো দেখুন   বোম্বে সুইটস   তথ্যসূত্র   বহিঃসংযোগ  বিশ্ব ব্যাংক নিউজলেটার ১৯৮৮    দ্য ইকোনমিস্ট থার্ড ওয়ার্ল্ড সার্ভে ১৯৮৯    ফার ইস্টার্ন ইকোনোমিকের পর্যালোচনা ১৯৯১    ফার ইস্টার্ন ইকোনোমিকের পর্যালোচনা ১৯৯৬    বাংলাদেশের রেডিমেড গার্মেন্টস: প্রবৃদ্ধির চ্যালেঞ্জ    বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭৪-এ বাংলাদেশে প্রতিষ্ঠিত
নারিকেলি ভাত বা নারকেল ভাত হচ্ছে একধরনের খাবার যা রান্না করা ভাতকে নারকেল দুধে মিশিয়ে অথবা কোরানো নারকেল দিয়ে চালের সংগে রান্না করে প্রস্তুত করা হয় । যেহেতু নারকেল এবং ধান গাছ সমগ্র পৃথিবীতে জন্মে তাই বিভিন্ন দেশের বিভিন্ন সংস্কৃতিতে নারিকেলি ভাতের প্রচলন আছে।    দক্ষিণ-পূর্ব এশিয়া    মালয়েশিয়া  নেসি লেমাক নামের নারকেলি ভাত মালয়েশিয়ায় খুবই জনপ্রিয় এবং একে জাতীয় খাবার হিসেবে বিবেচনা করা হয়।    দক্ষিণ এশিয়া    ভারত  দক্ষিণ ভারতে নারিকেলি ভাত খুবই জনপ্রিয় বিশেষ করে তামিলনাড়ুতে। সাধারণত বাসমতি চালের সংগে নারকেল দুধ মিশিয়ে এই ভাত প্রস্তুত করা হয় এবং তরকারি দিয়ে খাওয়া হয়। এটা একাধিকভাবে প্রস্তুত করা হয়। চালের সংগে নারকেল কোরা মিশিয়ে প্রস্তুত করা হয়। আরেকভাবে প্রথমে আলাদাভাবে ভাত রান্না করে নিয়ে পরে নারকেল দুধের সংগে মেশানো হয়।    শ্রীলঙ্কা  শ্রীলঙ্কায় নারিকেলি ভাতকে বলা হয় কিরি বাথ অর্থ দুধ ভাত। সমগ্র শ্রীলঙ্কাজুড়ে বিশেষ অনুষ্ঠানাদিতে শুভ মুহূর্ত নির্ণয়ে এই ভাত খাওয়া হয়। এটা লুনু মিরিস নামের এক মশলাদার পেঁয়াজ দিয়ে মাখানো  লাল মরিচ, পেঁয়াজ, টমেটো, লেবু এবং লবণ দিয়ে আম্বালাকাদার সাথে খাওয়া হয়।   পুয়ের্তো রিকো  পুয়ের্তো রিকোতে নারিকেলি ভাত সাধারণত মাছ এবং মিষ্টি কলা দিয়ে পরিবেশন করা হয়। ভাতে নারিকেল তেল এবং লবণ মেশানো থাকে।    তথ্যসূত্র    আরও দেখুন   চাল ও ডাল  হলুদ ধান  বিরিয়ানি   বহিঃসংযোগ   নারকেল রাইস  নারকেল রাইস  বিষয়শ্রেণী:বর্মী রন্ধনশৈলী বিষয়শ্রেণী:ভারতীয় চালের পদ বিষয়শ্রেণী:মালয়েশীয় রন্ধনশৈলী বিষয়শ্রেণী:পুয়ের্তো রিকীয় রন্ধনশৈলী বিষয়শ্রেণী:চালের পদ
আবদুর রব সেরনিয়াবাত (১৯২১ - ১৫ আগস্ট ১৯৭৫) বাংলাদেশের রাজনীতিবিদ এবং প্রাক্তন ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎ মন্ত্রী। তিনি শেখ মুজিবুর রহমানের ভগ্নিপতি এবং বাংলাদেশের প্রাক্তন প্রধানমন্ত্রী শেখ হাসিনার ফুপা। তিনি শেখ মুজিব হত্যাকাণ্ডের সময়ে নিহত হন।banglatribune.com/national/news/131503 তার এক পুত্র আবুল হাসনাত আবদুল্লাহ বর্তমানে বরিশাল-১ আসনের সংসদ সদস্য এবং কনিষ্ঠ পুত্র আবুল খায়ের আবদুল্লাহ বরিশাল সিটি কর্পোরেশনের মেয়র। সেরনিয়াবাত সাদিক আব্দুল্লাহ তার পৌত্র।   প্রথম জীবন  আবদুর রব সেরনিয়াবাত ১৯২১ সালে বরিশালের তখনকার গৌরনদী উপজেলা বর্তমানে আগৈলঝারা উপজেলা গৈলা ইউনিয়নের সেরাল গ্রামে জন্মগ্রহণ করেন।   পেশা  তিনি বরিশালের আইনজীবী ছিলেন। তিনি পানিসম্পদ, বন্যা নিয়ন্ত্রণ ও বিদ্যুৎ এবং ভুমিমন্ত্রী ছিলেন।   হত্যাকাণ্ড  তার বাসভবন ২৭ মিন্টো রোডে, মেজর শাহরিয়ার রশিদ, মেজর আজিজ পাশা, ক্যাপ্টেন নুরুল হুদা এবং ক্যাপ্টেন মাজেদ - এর নেতৃত্বে আনুমানিক ভোর ৫টায় আক্রমণ করা হয়। আবদুর রব সেরনিয়াবাতের মেয়ে বেবী সেরনিয়াবাত, পুত্র আরিফ সেরনিয়াবাত, নাতি সুকান্ত বাবু, ভাগ্নে শহিদ সেরনিয়াবাত নিহত হন এবং অন্যান্যদের সাথে তার স্ত্রী জখম হন। তার পুত্র আবুল হাসনাত আবদুল্লাহ দরজার পিছনে লুকিয়ে থেকে বেঁচে যান। ১৯৯৬ সালের ২১ অক্টোবর, রমনা থানায় ১৮ জনের বিরুদ্ধে হত্যা মামলা দায়ের করা হয়। তার পুত্র আবুল হাসনাত আবদুল্লাহ ১৯৯১ সালে প্রথম,১৯৯৬ সালে দ্বিতীয়, ২০১৪ সালে তৃতীয় বার এবং ২০১৮ সালে সংসদ সদস্য নির্বাচিত হন। তার মিন্টো রোডের বাসভবন বর্তমানে ঢাকা মেট্রোপলিটন পুলিশের সদর দপ্তরের অংশ।   স্মরণ  তার নামে বরিশাল কাউনিয়া "আব্দুর রব সেরনিয়াবাত" একটি কলেজ রয়েছে। তার নামে একটি বরিশালের একটি স্টেডিয়ামের নাম রাখা হয়েছে শহীদ আব্দুর রব সেরনিয়াবাত স্টেডিয়াম। এবং বরিশাল প্রেসক্লাবের নামকরণ হয়েছে শহীদ আব্দুর রব সেরনিয়াবাত বরিশাল প্রেসক্লাব। একটি টেক্সটাইল ইঞ্জিনিয়ারিং কলেজ স্থাপনা করা হয় ২০১০ সালে। এছাড়াও, বরিশাল বিশ্ববিদ্যালয়ে অবস্থিত কেন্দ্রীয় গ্রন্থাগারটি 'শহীদ আব্দুর রব সেরনিয়াবাত কেন্দ্রীয় লাইব্রেরি' নামে নামকরণ করা হয়। বরিশালে তার নামে একটি সরকারি মাধ্যমিক বিদ্যালয় রয়েছে: শহীদ আবদুর রব সেরনিয়াবাত সরকারি মাধ্যমিক বিদ্যালয়, বরিশাল।   তথ্যসূত্র   বিষয়শ্রেণী:১৯৭৫-এ মৃত্যু বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য বিষয়শ্রেণী:শেখ মুজিবুর রহমানের দ্বিতীয় মন্ত্রিসভার সদস্য বিষয়শ্রেণী:বরিশাল জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:সেরনিয়াবাত পরিবার বিষয়শ্রেণী:বনানী কবরস্থানে সমাধিস্থ বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯২১-এ জন্ম বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:শেখ মুজিবুর রহমানের প্রথম মন্ত্রিসভার সদস্য বিষয়শ্রেণী:বরিশাল জেলার আইনজীবী বিষয়শ্রেণী:বরিশাল জেলার সামরিক ব্যক্তি বিষয়শ্রেণী:বাংলাদেশের ভূমিমন্ত্রী বিষয়শ্রেণী:বাংলাদেশের পানিসম্পদমন্ত্রী
130px|link= ইন্টারনেটকে মুক্ত রাখতে আপনাকে আমাদের প্রয়োজন  মার্কিন হাউজ অফ রিপ্রেজেন্টেটিভে প্রস্তাবিত স্টপ অনলাইন পাইরেসি অ্যাক্ট (সোপা) ও সিনেটে প্রস্তাবিত প্রটেক্টআইপি অ্যাক্ট (পিপা)-এর বিরুদ্ধে প্রতিবাদ জানাতে উইকিপিডিয়া সম্প্রদায় সম্মিলিতভাবে আগামী ১৮ জানুয়ারি ২০১২ তারিখে ইংরেজি উইকিপিডিয়াকে ২৪ ঘণ্টার জন্য বন্ধ রাখার সিদ্ধান্ত নিয়েছে। এই আইনগুলো পাস হলে তা হবে মুক্ত, নিরাপদ ও উন্মুক্ত ইন্টারনেটের জন্য হুমকিস্বরূপ — শুধু মার্কিন যুক্তরাষ্ট্রের জন্যই নয়, বরং সম্পূর্ণ ইন্টারনেট-বিশ্বের জন্যই এটি একটি আশঙ্কাজনক সেন্সরশিপের হুমকি ডেকে আনবে। বাংলা উইকিপিডিয়াও তাই এই প্রতিবাদ কার্যক্রমের সাথে একাত্মতা ঘোষণা করছে। বিস্তারিত জানুন...
ব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল () (১৮৪০-১৮৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ দ্কোন-র্দোর-স্প্রুল-স্কু () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল ১৮৪০ খ্রিষ্টাব্দে তিব্বতের চামদো অঞ্চলে রোব-দ্গে-ল্জা-থাং () নামক স্থানে জন্মগ্রহণ করেন। ব্লো-ব্জাং-দোন-গ্রুব-র্গ্যা-ম্ত্শো () নামক পঞ্চম ঝি-বা-ল্হা (), ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ () নামক সপ্তম ল্চাগ্স-রা-স্প্রুল-স্কু (), ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা () নামক অষ্টম 'ফাগ্স-পা-ল্হা () প্রভৃতি বিখ্যাত লামারা তার উল্লেখযোগ্য শিক্ষক ছিলেন।   তথ্যসূত্র      বিষয়শ্রেণী:১৮৪০-এ জন্ম বিষয়শ্রেণী:১৮৯২-এ মৃত্যু বিষয়শ্রেণী:কোন্দোর টুলকু
থাম্ব| ম্যাথিউ উইলিয়াম থম্পসন, ১৮৬০-এর দশকে স্যার ম্যাথিউ উইলিয়াম থম্পসন, ১ম ব্যারোনেট (১ ফেব্রুয়ারি ১৮২০ - ১ ডিসেম্বর ১৮৯১) ছিলেন একজন ব্রিটিশ রেলওয়ে পরিচালক এবং লিবারেল পার্টির রাজনীতিবিদ।  ১৮৬৭ সালে পশ্চিম ইয়র্কশায়ারের ব্র্যাডফোর্ডের উপনির্বাচনে তিনি সংসদ সদস্য (এমপি) নির্বাচিত হন। তবে ১৮৬৮ সালের সাধারণ নির্বাচনে প্রতিদ্বন্দ্বিতা করেননি।   জীবনের প্রথমার্ধ  টম্পসন ইয়র্কশায়ারের ওয়েস্ট রাইডিং -এর ম্যানিংহামে জন্মগ্রহণ করেন। তিনি ব্র্যাডফোর্ডের ম্যানিংহাম লজের ম্যাথিউ টম্পসনের পুত্র, যিনি থরপার্চের রেভারেন্ড উইলিয়াম অ্যাটকিনসনের কন্যা এলিজাবেথ সারার পুত্র।  তার বাবা এবং তার ভাই বেঞ্জামিন ব্র্যাডফোর্ডের সানব্রিজ রোডে থম্পসন'স মিলের সহ-মালিক ছিলেন, যা ১৮০৩ সালে তাদের চাচা বেঞ্জামিন পাইল দ্বারা নির্মিত হয়েছিল। পরে সেখানেই টাইটাস সল্ট প্রথম নিজের অ্যাকাউন্টে ব্যবসায়ে প্রবেশ করেন।  থম্পসন ওয়েস্ট রাইডিং প্রোপ্রাইটারি স্কুল এবং গিগলসউইক স্কুলে শিক্ষিত ছিলেন। তিনি ১৮৪০ সালে কেমব্রিজের ট্রিনিটি কলেজ থেকে ম্যাট্রিকুলেশন পাস করেন, ১৮৪৩ সালে বিএ এবং ১৮৪৬ সালে এমএ ডিগ্রি অর্জন করেন।  ১৮৪৭ সালে তাকে ইনার টেম্পলের বারে ডাকা হয় এবং দশ বছর ধরে কনভেয়েন্সিং কাউন্সেল হিসেবে অনুশীলন করেন।   থম্পসন ১৮৫৭ সালে বার থেকে অবসর নেন এবং একটি পারিবারিক ব্রিউয়ারি পরিচালনায় সাহায্য করার জন্য ব্র্যাডফোর্ডে ফিরে আসেন। অল্প সময়ের মধ্যেই তিনি পৌরসভার কাজে জড়িত হন, ১৮৫৮ সালে একজন টাউন কাউন্সিলর, ১৮৬০ সালে একজন অল্ডারম্যান এবং ১৮৬২ সালে ব্র্যাডফোর্ডের মেয়র হিসেবে। ১৮৬৫ সালে তিনি মিডল্যান্ড রেলওয়ের পরিচালক নির্বাচিত হন।Lee, Sidney, ed. (1898). "Thompson, Matthew William" . Dictionary of National Biography. Vol. 56. London: Smith, Elder & Co.  Category:Articles incorporating Cite DNB template   জাতীয় রাজনীতি  ১৮৬৭ সালে থম্পসনকে ব্র্যাডফোর্ডের একজন লিবারেল-কনজারভেটিভ সংসদ সদস্য হিসেবে ফিরিয়ে আনা হয়। উইলিয়াম এডওয়ার্ড ফরস্টার তার সহকর্মী ছিলেন। তিনি একজন নিবেদিতপ্রাণ রাজনীতিবিদ ছিলেন না এবং ১৮৬৮ সালের সাধারণ নির্বাচনে দাঁড়াননি। কিন্তু ১৮৬৯ সালের মার্চ মাসে রক্ষণশীল সদস্য হেনরি উইলিয়াম রিপলিকে অপসারণের পর তিনি আবারও এই নির্বাচনী এলাকায় প্রতিদ্বন্দ্বিতা করেন, কিন্তু পরাজিত হন। ১৮৭১ এবং ১৮৭২ সালে তিনি ব্র্যাডফোর্ডের মেয়র নির্বাচিত হন এবং ১৮৭৩ সালের অক্টোবরে জনসমক্ষে তাকে আপ্যায়ন করা হয় এবং তার সেবার স্বীকৃতিস্বরূপ তাকে একটি প্লেট উপহার দেওয়া হয়।   তথ্যসূত্র    বহিঃসংযোগ     বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ব্র্যাডফোর্ডের মেয়র বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৮৯১-এ মৃত্যু বিষয়শ্রেণী:১৮২০-এ জন্ম
থাম্ব|200px|প্রধান ইন্দো-আর্য ভাষাসমূহের ভৌগোলিক বিস্তৃতি  ইন্দো-আর্য বা হিন্দ-আর্য ভাষাসমূহ (প্রায়শ ইন্ডিক ভাষা) হল ইন্দো-ইউরোপীয় ভাষাপরিবারের সদস্য ইন্দো-ইরানীয় ভাষাসমূহের একটি শাখা। এই ভাষাসমূহ ইন্দো-আর্য জনগোষ্ঠী দ্বারা স্থানীয়ভাবে কথ্য ভাষা হিসাবে ব্যবহার করা হয়। ভাষাসমূহের ২১তম শতকের গোড়ার দিকে ৮০ কোটিরও বেশি বক্তা ছিল, বক্তারা প্রাথমিকভাবে ভারত, পাকিস্তান, বাংলাদেশ, নেপাল, শ্রীলঙ্কা ও মালদ্বীপে কেন্দ্রীভূত রয়েছে। অধিকন্তু, ভারতীয় উপমহাদেশ ব্যতীত বৃহৎ অভিবাসী ও প্রবাসী ইন্দো-আর্য-ভাষী সম্প্রদায়সমূহ উত্তর-পশ্চিম ইউরোপ, পশ্চিম এশিয়া, উত্তর আমেরিকা, ক্যারিবীয় অঞ্চল, দক্ষিণ-পূর্ব আফ্রিকা, পলিনেশিয়া ও অস্ট্রেলিয়াতে বাস করে এবং রোমানি ভাষার কয়েক কোটি ভাষাভাষীদের সঙ্গে প্রাথমিকভাবে দক্ষিণ-পূর্ব ইউরোপে কেন্দ্রীভূত রয়েছে।  আধুনিক ইন্দো-আর্য ভাষাসমূহ প্রাচীন ইন্দো-আর্য ভাষা থেকে এসেছে, যেমন মধ্য ইন্দো-আর্য ভাষাসমূহের (বা প্রাকৃত) মাধ্যমে আদি বৈদিক সংস্কৃত উদ্ভূত হয়েছে। প্রথম ভাষা (মাতৃভাষী) হিসাবে ব্যবহারকারী বা বক্তার সংখ্যা অনুযায়ী বৃহৎ ভাষাগুলি হল হিন্দি-উর্দু (),প্রমিত হিন্দি প্রথম ভাষা: ২৬.০৩ কোটি (২০০১), দ্বিতীয় ভাষা হিসাবে: ১২ কোটি (১৯৯৯)। উর্দু প্রথম ভাষা: ৬.৮৯ কোটি (২০০১–২০১৪), দ্বিতীয় ভাষা: ৯.৪ কোটি (১৯৯৯): এথনোলগ ১৯ বাংলা (২৪.২ কোটি), পাঞ্জাবি (১০ কোটি), মারাঠি (৭ কোটি), গুজরাতি (৬ কোটি), রাজস্থানী (৫.৮ কোটি), ভোজপুরি (৫.১ কোটি), ওড়িয়া (৩.৫ কোটি), মৈথিলী (প্রায় ৩.৪ কোটি), সিন্ধি (২.৫ কোটি), নেপালি (১.৬ কোটি), ছত্তিশগড়ি (১.৮ কোটি), সিংহলি (১.৭ কোটি), অসমীয়া (১.৫ কোটি) ও রোমানি ()। এসআইএল ইন্টারন্যাশনালের করা ২০০৫ সালের প্রাক্কলন অনুযায়ী ২০৯ টি ইন্দো-আর্য ভাষা আছে। সব মিলিয়ে ইন্দো-আর্য ভাষাসমূহের মাতৃভাষীর সংখ্যা প্রায় ৯০ কোটি।   শ্রেণিবিন্যাস    উত্তরাঞ্চল আর্য   নেপালি ভাষা এই শ্রেণীর প্রধান ভাষা। এছাড়াও গাড়োয়ালি, কুমায়োনি এই শ্রেণীর অন্তর্গত।   উত্তরপশ্চিমী আর্য   পাঞ্জাবি, সিন্ধি এবং ডোগরি এই পরিবারের অন্তর্গত। এদের সম্পর্কিত ভাষাসমূহও এই শ্রেণীর অংশ।   কেন্দ্রীয় আর্য   হিন্দুস্তানি ভাষা সমূহ এই শ্রেণীর অন্তর্গত। হিন্দি ও উর্দু এবং তৎসংলগ্ন ভাষাসমূহ কেন্দ্রীয় শ্রেণীর অন্তর্গত।   পূর্বী আর্য  বাংলা,  অসমীয়া, ওড়িয়া, এবং ভোজপুরি এই শ্রেণীর অন্তর্গত। ভারতবর্ষের পূর্বাঞ্চলে এই শ্রেণীর ভাষাসমূহ কথিত হয়।   দ্বৈপ্য ইন্দো আর্য   ভারত ও পাকিস্তানের কাশ্মীর অঞ্চলে এই ভাষাগোষ্ঠীর ভাষাসমূহ প্রচলিত। এদের মধ্যে কাশ্মীরি অন্যতম।   দক্ষিণী আর্য   মারাঠি, সিংহলি, ধিবেহী, এবং কোঙ্কণি এই শ্রেণীর অন্তর্গত।   পশ্চিমী আর্য   গুজরাতি, রাজস্থানী, মারোয়াড়ী, এবং রোমানি এই শ্রেণীর অন্তর্গত।   আরও দেখুন   দ্রাবিড় ভাষাসমূহ   টীকা    তথ্যসূত্র     বিষয়শ্রেণী:ইন্দো-ইউরোপীয় ভাষাসমূহ
টি. তোরেচু  ( – ১৬ ডিসেম্বর ২০১৯) ভারতের নাগাল্যান্ডের একজন রাজনীতিবিদ ছিলেন যিনি নাগা পিপলস ফ্রন্টের রাজনীতির সাথে যুক্ত ছিলেন। তিনি নাগাল্যান্ড বিধানসভার একজন বিধায়ক ছিলেন।  জীবনী সক্রিয় রাজনীতিতে জড়ানোর আগে টি. তোরেচু সরকারি শিক্ষা প্রতিষ্ঠানে শিক্ষকতা করতেন। ২০০৩ সালে তিনি ভারতীয় জনতা পার্টির প্রার্থী হিসেবে পুংরো কিফিরে বিধানসভা কেন্দ্র থেকে নাগাল্যান্ড বিধানসভার বিধায়ক হিসেবে নির্বাচিত হন। পরবর্তীতে, তিনি নাগা পিপলস ফ্রন্টে যোগদান করেন। তিনি ২০০৮, ২০১৩ ও ২০১৮ সালেও পুংরো কিফিরে বিধানসভা কেন্দ্রের বিধায়ক হিসেবে নির্বাচিত হয়েছিলেন।  টি. তোরেচু ২০১৯ সালের ১৬ ডিসেম্বর ৭১ বছর বয়সে প্রয়াত হন।  তথ্যসূত্র  বিষয়শ্রেণী:১৯৪০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:নাগা পিপলস ফ্রন্টের রাজনীতিবিদ বিষয়শ্রেণী:নাগাল্যান্ডের ভারতীয় জনতা পার্টির রাজনীতিবিদ বিষয়শ্রেণী:ভারতীয় বিদ্যালয়ের শিক্ষক
নন্দিত কথাসাহিত্যিক  হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর হাতে কয়েকটি নীলপদ্ম ৬ষ্ঠ।  হিমুর হাতে কয়েকটি নীলপদ্ম বইটি ১৯৯৬ সালে দিব্যপ্রকাশ থেকে বইটি বের হয়।  চরিত্রসমূহ  হিমু মারিয়া মারিয়ার বাবা আসাদুল্লাহ সাহেব বাদল বাদলের মা বাদলের বাবা কানা কুদ্দুস আলী আসগর রুপা মনসুর ওসি নূর চাচা   কাহিনীসংক্ষেপ  হিমুর হাতে নীল পদ্মের অর্থ সম্পর্কে বিভিন্ন ব্যাখ্যা রয়েছে। কিছু লোক মনে করে যে এটি প্রতীক যে হিমু সর্বদা ভালবাসা এবং সৌন্দর্যের সন্ধানে রয়েছে। অন্যরা মনে করে যে এটি প্রতীক যে হিমু তার জীবনের লক্ষ্য এবং উদ্দেশ্য খুঁজছেন।  হিমুর হাতে নীল পদ্মের একটি অন্তর্নিহিত অর্থও রয়েছে। নীল পদ্ম হল একটি অতি বিরল ফুল যা সাধারণত গভীর জলে পাওয়া যায়। এটি প্রায়শই স্বর্গ এবং ঈশ্বরের সাথে যুক্ত থাকে। হিমুর হাতে নীল পদ্ম প্রতীক যে তিনি একটি উচ্চতর উদ্দেশ্য এবং উদ্দেশ্য নিয়ে যাত্রা করছেন।  আরও দেখুন  হুমায়ূন আহমেদ  হুমায়ূন আহমেদের সৃষ্টিকর্ম বহিঃসংযোগ গুডরিড্স এ হিমুর হাতে কয়েকটি নীলপদ্ম  তথ্যসূত্র  বিষয়শ্রেণী:১৯৯৬-এর বই বিষয়শ্রেণী:২০শ শতাব্দীর উপন্যাস‎ বিষয়শ্রেণী:বাংলা ভাষার উপন্যাস বিষয়শ্রেণী:১৯৯৬-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:দিব্যপ্রকাশ-এর বই বিষয়শ্রেণী:হিমু সংক্রান্ত উপন্যাস
টুয়েলভ ইয়ার্স আ স্লেইভ ২০১৩ সালে মুক্তি পাওয়া জীবনীমূলক চলচ্চিত্র। সলোমন নর্থাম্প নামের একজন কৃষ্ণাঙ্গ আমেরিকান ভদ্রলোকের ভাগ্যের ফেরে দাস হয়ে বারো বছর কাটানোর কাহিনী। সলোমন নর্থাম্প এর একই নামের লেখা বই থেকে ভিত্তি করে চলচ্চিত্রটি নির্মিত হয়েছে।  কাহিনী সংক্ষেপ ১৮৪১ সালে আমেরিকার দাস প্রথার যুগ। কালো মানুষ আফ্রিকান-আমেরিকান সলোমন নর্থাম্প। স্থানীয় আইন অনুসারে একজন স্বাধীন মানুষ। ভায়োলিন বাজিয়ে, স্ত্রী অ্যান আর দুই সন্তান মার্গারেট আর আলোনযো-কে নিয়ে আমেরিকার নিউইয়র্ক শহরে থাকতেন। স্বাভাবিক জীবনই পার করছিলেন সেখানে। একদিন দুই অচেনা ব্যক্তি তাকে ভালো বেতনে এক জায়গায় কাজের প্রস্তাব দেয়। রাজি হয় সলোমন। কিন্তু দুজন তাকে এক দাস ব্যবসায়ীর কাছে বিক্রি করে দেয়। মুহূর্তের মধ্যে পাল্টে যায় সলোমনের জীবন। বিভীষিকাময় পরিস্থিতিতে পড়ে যায় সে। তার নাম পর্যন্ত পাল্টে ফেলা হয়। নতুন নাম রাখা হয় প্ল্যাট। নানান ঘটনা, দুর্ঘটনার মধ্য দিয়ে কাহিনী এগিয়ে চলে।  কুশীলব  চুয়াটেল এজিওফর - সলোমন নর্থাপ  মাইকেল ফাসবেন্ডার - এডউইন এপস  সারা পলসন - ম্যারি এপস  লুপিটা নিয়ংও - প্যাটসি  পল ডেনো - জন টিবেটস  বেনেডিক্ট কাম্বারব্যাচ - উইলিয়াম ফোর্ড  অ্যালফ্রি উডার্ড - হ্যারিয়েট শ  ব্র্যাড পিট - স্যামুয়েল বাস  অ্যাডেপেরো ওদুয়ে - এলাইজা  গ্যারেট ডিলাহান্ট - আর্মসবি  স্কুট ম্যাকনেয়ারি - মেরিল ব্রাউন  ট্যারান কিলাম - আব্রাম হ্যামিল্টন  ক্রিস্টোফার বেরি - জেমস এইচ. বার্চ  ক্রিস চক - ক্লিমেন্স রে  রব স্টাইনবার্গ - মিস্টার পার্কার  পল জিয়ামাটি - থিওফিলাস ফ্রিম্যান  মাইকেল কেনেথ উইলিয়ামস - রবার্ট  ব্রায়ান ব্যাট - জজ টার্নার  বিল ক্যাম্প - এবেনেজার র‍্যাডবার্ন  টম প্রক্টর - বিডি  জে হ্যুগুলি - শেরিফ  স্টর্ম রেইড - এমিলি  কোয়াভ্যানজানে ওয়ালিস - মার্গারেট নর্থাপ  ডোয়াইট হেনরি - আঙ্কল আব্রাম  তথ্যসূত্র  বহিঃসংযোগ          বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের ঐতিহাসিক চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:ব্রিটিশ নাট্য চলচ্চিত্র বিষয়শ্রেণী:মার্কিন ঐতিহাসিক নাট্য চলচ্চিত্র বিষয়শ্রেণী:মার্কিন জীবনীমূলক নাট্য চলচ্চিত্র বিষয়শ্রেণী:বর্ণবাদ সম্পর্কে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী বিষয়শ্রেণী:ফিল্মফোর প্রডাকশন্সের চলচ্চিত্র বিষয়শ্রেণী:আইকন প্রোডাকশন্সের চলচ্চিত্র বিষয়শ্রেণী:নিউ অর্লিন্সে ধারণকৃত চলচ্চিত্র বিষয়শ্রেণী:ধর্ষণ সম্পর্কে চলচ্চিত্র বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:১৮৫০-এর দশকের পটভূমিতে চলচ্চিত্র বিষয়শ্রেণী:২০১৩-এর নাট্য চলচ্চিত্র বিষয়শ্রেণী:আফ্রিকান-মার্কিন চলচ্চিত্র বিষয়শ্রেণী:ব্রিটিশ ঐতিহাসিক চলচ্চিত্র বিষয়শ্রেণী:ব্রিটিশ স্বাধীন চলচ্চিত্র বিষয়শ্রেণী:মার্কিন ঐতিহাসিক চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:ফক্স সার্চলাইট পিকচার্সের চলচ্চিত্র বিষয়শ্রেণী:সামিট এন্টারটেইনমেন্টের চলচ্চিত্র বিষয়শ্রেণী:রিজেন্সির চলচ্চিত্র বিষয়শ্রেণী:মার্কিন দাসপ্রথা সম্পর্কে চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১৩-এর জীবনীমূলক নাট্য চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
২০০৪-এ বিহারে বন্যা ছিল এক দশকের মধ্যে ভারতের বিহারে সবচেয়ে ভয়াবহ বন্যার একটি। ৮৮৫ জন মানুষ এবং ৩২৭২ প্রাণী প্রাণ হারিয়েছিল এবং প্রায় ২১,২৯৯ মিলিয়ন মানুষ আক্রান্ত হয়েছিল। বিহারের ২০টি জেলা ক্ষতিগ্রস্ত হয়েছিল।  ভারি বর্ষণের কারণে ভাগলপুর জেলা, বেগুসরাই জেলা, কাটিহার জেলা, দরভাঙ্গা জেলা, সমষ্টিপুর জেলা এবং খাগরিয়া জেলার নতুন এলাকা প্লাবিত হওয়ার কারণে জলস্তরের উচ্চতা উদ্বেগজনক বেড়ে গিয়েছিল। কেন্দ্রীয় পানি কমিশনের মতে বাগমতি, বুধী গন্ডক, কমলা বালান, আধোয়ারা, কোসি এবং মহানন্দা নদী বিভিন্ন স্থানে লাল চিহ্নের উপর দিয়ে প্রবাহিত হচ্ছিল, যখন গঙ্গা ফারাক্কা ব্যারেজে প্রথমবারের মতো বিপদ চিহ্ন অতিক্রম করেছিল।   আরো দেখুন    ২০০৮-এ বিহারে বন্যা  ২০০৮ ভারতীয় বন্যা  কোশি নদী  বিহারে বন্যা  ২০০৭-এ বিহারে বন্যা   তথ্যসূত্র এবং পাদটীকা   বিষয়শ্রেণী:ভারতে বন্যা বিষয়শ্রেণী:২০০৪-এ ভারতে বিপর্যয় বিষয়শ্রেণী:বিহারে বন্যা
মধুবন সিনেপ্লেক্স হল বাংলাদেশের বগুড়ায় অবস্থিত একটি চলচ্চিত্র প্রেক্ষাগৃহ। প্রেক্ষাগৃহটি সংস্কার করে ১৫ অক্টোবর ২০২১-এ পুনরায় চালু করা হয়। ভবিষ্যতে এটিকে মাল্টিপ্লেক্সে উন্নীত করা হবে।   ইতিহাস  ১৯৬৯ সালে এমএ ইউনুস বগুড়ায় মধুবন নির্মাণের কাজ শুরু করেন। প্রেক্ষাগৃহটি ১৯৭৪ সালে উদ্বোধন করা হয়। উদ্বোধনের দিনে ইবনে মিজান পরিচালিত বাংলাদেশী চলচ্চিত্র ডাকু মনসুর মধুবনে প্রদর্শিত হয়। চলচ্চিত্র প্রেক্ষাগৃহের কারণে চেলোপাড়ার জনসংখ্যা বাড়তে থাকে ও ধীরে ধীরে এটি একটি সমৃদ্ধ আবাসিক এলাকায় পরিণত হয়। ১৯৯০-এর দশকে দেশে অশ্লীল চলচ্চিত্রের উত্থানের কারণে ২০০৪ সালে মধুবন বন্ধ হয়ে যায়। ২০১৩ সালে এমএ ইউনুসের ছেলে আর এম ইউনুস রুবেল উত্তরাধিকার সূত্রে প্রেক্ষাগৃহের মালিকানা পান। ২০১৬ সালে আয়নাবাজি প্রদর্শনীর সময় আর এম ইউনুসের ছেলে ও প্রেক্ষাগৃহের অন্যতম পরিচালক শাইখুজ্জামান প্রেক্ষাগৃহের অবস্থা দেখে নিজেদের সেবার মান নিয়ে প্রশ্ন তোলেন। এরপর তিনি এটি সংস্কারের পরিকল্পনা করেন। ১৯৯০-এর দশকের পরে এটি আরও দুইবার বন্ধ হয়ে যায়। ২০১৩/২০১৪ সালে বন্ধ হয়ে যাওয়ার পরে ও পরবর্তীতে আর্থিক ক্ষতির কারণে ২০১৮ সালে আবার মধুবন বন্ধ করার পরে, এর মালিক এটিকে একটি মাল্টিপ্লেক্স হিসাবে সংস্কার ও রূপান্তর করার উদ্যোগ গ্রহণ করে। অসম্পূর্ণ সংস্কার কাজের কারণে রুবেল পরিকল্পনা অনুযায়ী ২০১৯ সালে প্রেক্ষাগৃহ চালু করতে পারেনি। এরপর কোভিড-১৯ মহামারি শুরু হওয়ার কারণে সংস্কার কাজ এগোনো সম্ভব হয়নি। সাড়ে তিন বছর ধরে সংস্কারের কাজ করার পর, ১৫ অক্টোবর ২০২১-এ নতুন নাম "মধুবন সিনেপ্লেক্স" নিয়ে চলচ্চিত্র প্রেক্ষাগৃহটি চালু হয়। ভারতীয় চলচ্চিত্র বাজি সেদিন প্রেক্ষাগৃহে প্রদর্শিত হয়।   বৈশিষ্ট্য  ৩৪৫ আসন বিশিষ্ট এই চলচ্চিত্র প্রেক্ষাগৃহে তিন শ্রেণীর আসন রয়েছে, যার মধ্যে দুটি যথাক্রমে গোল্ড ট্রাক ও প্রিমিয়ার ট্রাক নামে পরিচিত। এখানে প্রতি শুক্রবার তিনটি ও সপ্তাহের অন্যান্য দিনে চারটি করে শো অনুষ্ঠিত হয়। ভবিষ্যতে এই প্রেক্ষাগৃহলে মাল্টিপ্লেক্সে রূপান্তর করার পরিকল্পনা রয়েছে।   তথ্যসূত্র    বহিঃসংযোগ    বিষয়শ্রেণী:বগুড়ার ভবন ও স্থাপনা বিষয়শ্রেণী:বাংলাদেশের প্রেক্ষাগৃহ বিষয়শ্রেণী:১৯৭৪-এ বাংলাদেশে প্রতিষ্ঠিত